Inflasie styg eerste keer in maandeArgieffoto bloot ter illustrasie. (Foto: Unsplash) Die jaarlikse verbruikersprysinflasie het weer vir die eerste keer in vier maande gestyg – vanaf 6,9% in Januarie tot 7% in Februarie. Kos, nie-alkoholiese drank en vervoer was grootliks hiervoor verantwoordelik, sê Statistieke Suid-Afrika (StatsSA). StatsSA het Woensdag onthul dat die prys van kos en nie-alkoholiese drank die afgelope 12 maande met 13,6% gestyg het. Dít is die skerpste styging in byna 14 jaar. Kosprysinflasie het in April 2009 laas met 13,6% gestyg. Annual consumer #inflation rose for the first time in four months, edging to 7,0% in February from 6,9% in January. Food and non-alcoholic beverages and #transport were the main contributors to the inflation rate in February. More here: https://t.co/VXeCzhAPzq#StatsSA #CPI pic.twitter.com/vCPjwZW8S2 — Stats SA (@StatsSA) March 22, 2023 Brood en graan was verlede maand 20,5% duurder vergeleke met ŉ jaar tevore. Die prys van mieliemeel het veral opgeskiet. Dié belangrike stapelvoedsel se prysindeks het tussen Januarie en Februarie met 2,2% gestyg. Dit bring die jaarlikse inflasiekoers vir mieliemeel op 34,7% te staan. Beskuit (+6,8%), macaroni (+4,4%) en soutkoekies (+ 4,0%) het ook aansienlik duurder geword vanaf Januarie tot Februarie, sê StatsSA. Argieffoto bloot ter illustrasie. (Foto: Unsplash) Dít terwyl vleis die afgelope jaar 11,4% duurder geword het. Dit is die hoogste jaarlikse verhoging vir vleis sedert Februarie 2018 toe die prys van vleis ook met 11,4% opgeskiet het. Die prys van vleis het wel die afgelope maand met net 0,2% gestyg, in vergelyking met die 2,6% waarmee die prys in Januarie toegeneem het. Wat vleis betref, het dit egter tot 0,2% gedaal vanaf 2,6% in Januarie. Dit is weer die laagste maandelikse verhoging vir vleis in ŉ jaar. In Februarie verlede jaar was daar geen verandering in prys nie. Die prys van melk, eiers en kaas het die afgelope jaar met 12,3% gestyg. Die prys van cheddarkaas het met 15,2% gestyg, terwyl fetakaas 14,9% duurder is vergeleke met verlede Februarie. Die prys van vla het sedertdien met 14,9% gestyg. Vars laevetmelk en langlewe-volroommelk is onderskeidelik 14,7% en 14,3% duurder as verlede jaar. Die jaarlikse inflasie vir die kategorie olies en vette het vir ŉ sesde agtereenvolgende maand verlangsaam en tot 16,7% gedaal. Dit is die laagste lesing sedert April 2021 toe dit ook op 16,7% gaan draai het. Koeldrank was verlede maand 2,7% duurder as Januarie vanjaar en 8,5% duurder as Februarie verlede jaar. Brandstofpryse het tussen Januarie en Februarie met ŉ beskeie 0,9% gestyg. Die jaarlikse koers het intussen tot 10,9% verlangsaam. Dit is die laagste lesing sedert Maart 2021. Mediese sorg Argieffoto bloot ter illustrasie. (Foto: Unsplash) Die prys van mediese dienste word een keer per jaar in Februarie gemeet. Volgens die jongste meting het die prys van mediese dienste in Februarie 2023 met 5,3% gestyg, vergeleke met die 5%-styging wat in Februarie 2022 aangeteken is. Die indeks vir gesondheidsversekering het weer tussen Januarie en Februarie met 4,4% gestyg namate ŉ aantal maatskappye jaarlikse premieverhogings ingestel het.